2018. gada 11. decembrī Noteikumi Nr. 785

Rīgā (prot. Nr. 59 44. §)

**Grozījumi Ministru kabineta 2017. gada 3. maija noteikumos Nr. 238 "Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai"**

Izdoti saskaņā ar

Lauksaimniecības un

lauku attīstības likuma

5. panta ceturto daļu

Izdarīt Ministru kabineta 2017. gada 3. maija noteikumos Nr. 238 "Valsts un Eiropas Savienības atbalsta piešķiršanas kārtība vietējām rīcības grupām starpteritoriālai un starpvalstu sadarbībai" (Latvijas Vēstnesis, 2017, 89. nr.) šādus grozījumus:

1. Izteikt 9.2. apakšpunktu šādā redakcijā:

"9.2. starpvalstu sadarbības projekts tiek īstenots atbilstoši vietējās rīcības grupas sagatavotajai un sabiedrības virzītas vietējās attīstības stratēģiju atlases komitejas apstiprinātajai vietējās attīstības stratēģijai šo noteikumu [3. punktā](https://likumi.lv/ta/id/290569#p3) minētajā teritorijā un sadarbības partnera darbības teritorijā, radot labumu sadarbībā iesaistītās vietējās rīcības grupas un sadarbības partnera darbības teritorijas iedzīvotājiem. Starpvalstu sadarbības projektu var īstenot pilsētā, kurā ir vairāk nekā 15 000 iedzīvotāju (izņemot Rīgu), kā arī ārpus sadarbībā iesaistīto vietējo rīcības grupu darbības teritorijas, ja darbība attiecīgajā teritorijā ir pamatota vietējās attīstības stratēģijā un Lauku atīstības programmas pasākumā tiek uzstādīti labiekārtojuma elementi vai stacionārie reklāmas vai informācijas stendi ar norādēm uz objektiem kādā no sadarbībā iesaistīto vietējo rīcības grupu darbības teritorijām vai tiešais labuma guvējs ir tūrisma pakalpojuma sniedzējs, lauksaimniecības produkcijas ražotājs, lauksaimniecības produktu pārstrādātājs vai lauksaimniecības pakalpojumu kooperatīvā sabiedrība, kas darbojas kādā no šīm teritorijām.Starpvalstu sadarbības projektu neīsteno viena komersanta interesēs;".

1. Izteikt 14.2. apakšpunktu šādā redakcijā:

"14.2. starpteritoriālās sadarbības projekts tiek īstenots šo noteikumu [3. punktā](https://likumi.lv/ta/id/290569#p3) minētajā teritorijā atbilstoši sadarbībā iesaistīto vietējo rīcības grupu sagatavotai un sabiedrības virzītas vietējās attīstības stratēģiju atlases komitejas apstiprinātai vietējās attīstības stratēģijai, radot labumu sadarbībā iesaistīto vietējo rīcības grupu darbības teritoriju iedzīvotājiem. Starpteritoriālās sadarbības projektu var īstenot pilsētā, kurā ir vairāk nekā 15 000 iedzīvotāju (izņemot Rīgu), kā arī ārpus sadarbībā iesaistīto vietējo rīcības grupu darbības teritorijas, ja darbība attiecīgajā teritorijā ir pamatota vietējās attīstības stratēģijā un Lauku atīstības programmas pasākumā tiek uzstādīti labiekārtojuma elementi vai stacionārie reklāmas vai informācijas stendi ar norādēm uz objektiem kādā no sadarbībā iesaistīto vietējo rīcības grupu darbības teritorijām vai tiešais labuma guvējs ir tūrisma pakalpojuma sniedzējs, lauksaimniecības produkcijas ražotājs, lauksaimniecības produktu pārstrādātājs vai lauksaimniecības pakalpojumu kooperatīvā sabiedrība, kas darbojas kādā no šīm teritorijām. Starpteritoriālās sadarbības projektu neīsteno viena komersanta interesēs;".

1. Izteikt 20. punktu šādā redakcijā:

"20. Starpvalstu sadarbības projektā un starpteritoriālās sadarbības projektā attiecināmas ir tādu pamatlīdzekļu un programmnodrošinājuma iegādes izmaksas, kuras ir tieši saistītas ar projekta mērķa sasniegšanu un kopīgu darbību īstenošanu un nodrošina projekta ilgtspēju tā uzraudzības laikā."

1. Svītrot 24.13. apakšpunktu.
2. Aizstāt 41.2. apakšpunktā vārdu "trīs" ar vārdu "piecas".
3. Papildināt noteikumus ar 45. punktu šādā redakcijā:

"45. Uzraudzības periods sadarbības projektiem, kuros ir īstenotas šo noteikumu 20. punktā vai 24.5. apakšpunktā minētās darbības, ir pieci gadi."

1. Izteikt 2. pielikuma D.10.1. apakšpunktu šādā redakcijā:

"***D.10.1.* *Izvērstas sadarbības projekta attiecināmās izmaksas***

|  |  |  |  |  |
| --- | --- | --- | --- | --- |
| Izmaksu pozīcijas sadalījumā pa plānotajām sadarbības projekta darbībām un posmiem | Cena par vienību ar PVN, EUR | Vienību skaits | Kopā attiecināmās izmaksas ar PVN, EUR\* | Attiecināmās izmaksas, kas tiek iekļautas priekšfinansējuma pieprasījumā, EUR |
| 1 | 2 | 3 | 4 = 2 x 3 |
| **1. Ar kopīgu darbību īstenošanu saistītas izmaksas, t. sk. jaunu pamatlīdzekļu iegādes izmaksas** |
|  |  |  |  |  |
|  |  |  |  |  |
|  |  |  |  |  |
| *Izmaksas, kopā* |  |  |

|  |
| --- |
| **2. Administratīvās izmaksas, kas ir tieši saistītas ar sadarbības projekta koordinēšanu** |
|  |  |  |  |  |
|  |  |  |  |  |
|  |  |  |  |    |
| *Izmaksas, kopā* |  |  |
| KOPĀ  |  |  |

Piezīme. \* Attiecināmās izmaksas norāda ar PVN, ja vietējai rīcības grupai nav tiesību PVN atskaitīt no valsts budžetā maksājamās nodokļu summas kā priekšnodokli normatīvajos aktos par pievienotās vērtības nodokli noteiktajā kārtībā."

1. Papildināt 3. pielikumu aiz sadaļas "Piezīmes" ar tekstu šādā redakcijā:

"Ja punktu skaits ir vienāds, priekšroka saņemt publisko finansējumu ir sadarbības projektam, kuram ir lielāks koeficients. Koeficientus sadarbības projektu iesniegumiem un iesniegumiem par atbalsta saņemšanu sadarbības projekta tehniskai sagatavošanai aprēķina atsevišķi, izmantojot šādu formulu:

K = M / V, kur

K – koeficients, kas raksturo attiecināmo izmaksu proporciju;

M – maksimālais attiecināmo izmaksu apmērs sadarbības projekta īstenošanai vai tehniskai sagatavošanai (*euro*);

V – attiecināmo izmaksu apmērs, kas norādīts sadarbības projekta iesniegumā vai iesniegumā par atbalsta saņemšanu sadarbības projekta tehniskai sagatavošanai (*euro*)."

Ministru prezidents Māris Kučinskis

Zemkopības ministrs Jānis Dūklavs